तपने लगे 10 बाय 15 में बने प्रतीक्षालय के पतरे
बुरहानपुर-अमरावती हाईवे पर पाथ इंडिया कंपनी का निर्माण
भास्कर संवाददाता | तलावड़ी
बुरहानपुर-अमरावती हाईवे पर 10 गांवों में बने प्रतीक्षालय छोटे होने से ग्रामीणों को काफी मुसीबत झेलना पड़ रहा है। गर्मी बढ़ते ही यात्री छांव ढूंढने लगे है लेकिन 10 बाय 15 की साइज के प्रतीक्षालय में बैठना मुश्किल हो रहा है। पतरे और लोहे के एंगल तपन बढ़ा रहे है। पिछले साल पाथ इंडिया कंपनी ने हाईवे किनारे प्रतीक्षालय बनाए थे लेकिन इनकी साइज नहीं बढ़ाई गई।
हाईवे पर देड़तलाई, खकनार, धाबा, कारखेड़ा, मांजरोद, डोईफोड़िया, सिरपुर, तुकईथड़, सिंधखेड़ा में प्रतीक्षालय बने है। लोहे के पतरे और एंगल लगाकर बनाए प्रतीक्षालय में लोगों को काफी अव्यवस्था हो रही है। बैठने के लिए बेंच पर कई गांवों में अतिक्रमण कर सामान रखे हुए है। इससे गर्मी और बारिश में यात्रियों को परेशानी का सामना नहीं करना पड़ेगा। पाथ इंडिया कंपनी ने कम आबादी वाले गांवों के साथ अधिक आबादी वाले गांवों में भी समान रूप से प्रतीक्षालय बनाए है। सभी में 10 बाय 15 के प्रतीक्षालय बन रहे है। इससे देड़तलाई, तुकईथड़, खकनार, मांजरोद, डोईफोड़िया, सिरपुर जैसे गांवों में सभी यात्रियों को इसकी सुविधा नहीं मिल सकेगी। यात्रियों को धूप और बारिश में ही खड़ा रहना पड़ेगा। ग्रामीण गजानन दूबे, युगल किशोर शिवहरे, अश्विन शिवहरे, मांजरोद के जीतू पाटील ने बताया कंपनी को ध्यान देकर काम करना चाहिए था।
कंपनी द्वारा बनाए शेड में ग्रामीणों को बैठने में परेशानी हो रही है।
hin_Deva bho_Deva bho_Deva hin_Deva hin_Deva hin_Deva